Tema današnjega sata je semafor. Lekcija se nalazi u udžbeniku na stranici 34.  
  
Za početak neka učenici otvore sljedeći link:  
  
<https://hr.mozaweb.com/hr/mblite.php?cmd=open&bid=HR-ALFA-NJE3-2062&page=35>

Taj link će ih odvesti na digitalni udžbenik. Klikom na ikonicu note sa strane, moći će poslušati tekst koji se nalazi na stranici. Ovdje bi nepoznate riječi mogle biti  
das Männchen – čovječuljak  
das Ampelmännchen – čovječuljak na svjetlu semafora  
  
Za potrebe provjere razumijevanja, ovdje prilažem prijevod teksta:  
  
Na semaforu su dva čovječuljka. Zovu se *Ampelmännchen*. Oni su ljubazni i tvoji su prijatelji. Pogledaj!  
  
Halo, halo! Mi smo tu.  
Čovječuljci sa semafora, jasno je.  
  
Halo, halo! Ja sam tu.  
Moraš stajati. Je li jasno?  
  
Halo, halo! Ja sam tu.  
Smiješ ići. Jasno je.  
  
Nakon što poslušaju tekst, neka pročitaju tekst iznad sličica Gabi i Paula *Es ist rot. Crveno je.  
  
Ich darf nicht gehen. Ne smijem ići.*

*Ich muss stehen. Moram stajati.*

*Es ist grün. Zeleno je.  
  
Ich muss nicht mehr stehen. Ne moram više stajati.*

*Ich darf gehen. Smijem ići.*  
  
Važno je da učenici nauče da *Ich muss* znači *Ja moram*, a *Ich darf* – *Ja smijem.*  
  
  
  
  
  
  
U bilježnicu neka zapišu sljedeće:  
  
Vorsicht im Verkehr  
*Oprez u prometu*Ich muss – Ja moram.  
  
Du musst. - Ti moraš.  
  
Ich darf. - Ja smijem.  
  
Du darfst. - Ti smiješ.  
  
Ich muss in die Schule gehen. - Ja moram ići u školu.  
Du musst Obst essen. - Ti moraš jesti voće.  
Ich darf auf dem Spielplatz spielen. - Ja se smijem igrati na igralištu.  
Du darfst Schokolade essen – Ti smiješ jesti čokoladu.  
  
Potom neka u radnoj bilježnici riješe zadatke 9 , 10 i 11 na stranicama 28 i 29.  
  
U 9. zadatku treba samo povezati što znači zeleno, a što crveno svjetlo na semaforu.  
  
U 10. zadatku treba povezati stvari koje se moraju i stvari koje se smiju.  
  
U 11. zadatku na crtu treba upisati muss, musst, darf ili darfst.  
  
U digitalnom udžbeniku se na crvenim ikonicama nalaze digitalni zadaci poput ovih u radnoj bilježnici, pa mogu poslužiti za provjeru rješenja.